**Obchodná verejná súťaž**

**Výzva na podávanie návrhov na uzavretie zmluvy**

|  |
| --- |
| **podľa § 281 - § 288 zákona č. 513/1991 Zb. Obchodného zákonníka****v znení neskorších predpisov** |

 **I.    Vyhlasovateľ**

Názov:                        **Dopravný podnik mesta Žiliny s.r.o.**Sídlo:                          Kvačalova 2, 011 40 Žilina

Obchodný register: Okresný súd Žilina, Oddiel: Sro, Vložka číslo: 3510/L IČO:                           36 007 099

Kontaktná osoba:       Ing. Peter Ďurkovský, oddelenie verejného obstarávania
E-mail:                        peter.durkovsky@dpmz.sk

Postup obstarávania: Dopravný podnik mesta Žiliny s.r.o. postupuje pri obstarávaní tejto zákazky ako obstarávateľ vykonávajúci vybrané činnosti v odvetví dopravy podľa § 9 ods. 6 a 7 zákona č. 343/2015 Z. z. o verejnom obstarávaní a o zmene a doplnení niektorých zákonov.

 (ďalej aj ako „vyhlasovateľ")

**vyhlasuje Obchodnú verejnú súťaž (ďalej aj ako „súťaž") na predkladanie návrhov na uzatvorenie zmluvy, ktorej predmetom je:**

**„Upratovanie vozidiel MHD a priestorov Dopravného podniku mesta Žiliny s.r.o.“**

**II. Vymedzenie predmetu požadovaného záväzku - predmet súťaže**

Vyhlasovateľ Dopravný podnik mesta Žiliny s.r.o. Kvačalova 2, 011 40 Žilina vyhlasuje zverejnením na svojom webovom sídle súťaž na výber poskytovateľa / poskytovateľov služieb, ktorých predmetom je upratovanie vozidiel mestskej hromadnej dopravy (ďalej len „MHD“) a priestorov vyhlasovateľa.

Predmet súťaže je rozdelený na dve (2) samostatné časti:

1. časť: Upratovanie priestorov

2. časť: Upratovanie vozidiel MHD

Navrhovateľ môže predložiť samostatný návrh zmluvy spolu s ďalšími požadovanými dokladmi podľa pokynov tejto Výzvy na ktorúkoľvek časť predmetu súťaže alebo na obidve časti.

Opis a technická špecifikácia predmetu súťaže pre 1. časť (Upratovanie priestorov) je uvedený v Prílohe A Výzvy na súťaž.

Opis a technická špecifikácia predmetu súťaže pre 2. časť (Upratovanie vozidiel MHD) je uvedený v Prílohe B Výzvy na súťaž.

**Doplňujúce informácie:**

**CPV kód (hlavný slovník obstarávania):** 90910000-9 Upratovacie služby

**Povolené varianty návrhov:** varianty nie sú povolené (navrhovateľ predkladá do súťaže iba jeden návrh).

**Financovanie predmetu súťaže:**

Obstarávateľ neposkytuje preddavky ani zálohové platby na realizovanie predmetu súťaže. Financovanie predmetu súťaže je z finančných prostriedkov vyhlasovateľa (obstarávateľa).

**Predpokladaná hodnota predmetu súťaže:**

Predpokladaná hodnota predmetu súťaže (za obidve časti spolu): 181 028,00 EUR bez DPH

-z toho: 1. časť (Upratovanie priestorov): 61 928,00 EUR bez DPH

 2. časť (Upratovanie vozidiel MHD): 119 100,00 EUR bez DPH

**Informácia o uzavretí zmluvného vzťahu:**

Nakoľko predmet súťaže je rozdelený na dve samostatné časti, vyhlasovateľ uzavrie na každú časť súťaže samostatnú Zmluvu o poskytovaní služieb s jedným úspešným navrhovateľom.

Obidve Zmluvy o poskytovaní služieb budú uzavreté podľa § 269 ods. 2 a nasl. zákona č. 513/1991 Zb. (Obchodný zákonník v platnom znení).

Úspešný navrhovateľ za príslušnú časť predmetu súťaže bude realizovať plnenie Zmluvy o poskytovaní služieb vo vlastnom obchodnom mene a na vlastnú zodpovednosť.

Obchodno zmluvné podmienky poskytovania služby pre 1. časť predmetu súťaže sú uvedené v Prílohe č. 4P Výzvy (návrh Zmluvy o poskytovaní služieb – Upratovanie priestorov).

Obchodno zmluvné podmienky poskytovania služby pre 1. časť predmetu súťaže sú uvedené v Prílohe č. 4V Výzvy (návrh Zmluvy o poskytovaní služieb – Upratovanie vozidiel MHD).

**Informácia k zábezpeke:** v predmetnej súťaži sa od navrhovateľov nevyžaduje zloženie zábezpeky.

**Informácia o elektronickej aukcii:** v predmetnej súťaži sa nebude realizovať elektronická aukcia.

**Informácia k obhliadke miesta plnenia predmetu súťaže:**

Vyhlasovateľ poskytne navrhovateľovi možnosť zúčastniť sa obhliadky miesta predmetu plnenia predmetu súťaže, ak navrhovateľ prejaví o takúto obhliadku záujem. Uvedené platí pre obidve časti predmetu súťaže. Navrhovateľ môže nahlásiť svoj záujem zúčastniť sa obhliadky na e-mailovú adresu peter.durkovsky@dpmz.sk a to v termíne: do 19.11.2021 vrátane tohto dňa**,** pričom v e-mailovej správe uvedie záujem zúčastniť sa obhliadky na príslušnú časť predmetu súťaže, uvedie údaje o osobe, ktorá sa za navrhovateľa zúčastní obhliadky: meno, priezvisko, názov a sídlo organizácie, telefonický kontakt, prípadne môže tiež špecifikovať oblasť, resp. predmet v rámci časti súťaže, o ktorý má na obhliadke záujem. Termín obhliadky bude oznámený e-mailom dňa 22.11.2021 záujemcom, ktorí o ňu prejavili záujem.

Táto Výzva aj s prílohami je zverejnená v deň vyhlásenia súťaže na webovom sídle vyhlasovateľa: <http://www.dpmz.sk/obchodne-verejne-sutaze/>

**III. Obsah návrhu**

Pokyny k predkladaniu dokumentov – platné pre 1. časť predmetu súťaže (Upratovanie priestorov):

Navrhovateľ predkladá dokumenty uvedené nižšie v samostatnom nepriehľadnom uzatvorenom obale, ktorý na povrchu obsahuje informácie:

**a)**identifikačné údaje navrhovateľa (obchodný názov/meno, adresa sídla)

**b)**identifikačné údaje vyhlasovateľa súťaže (Dopravný podnik mesta Žiliny s.r.o., Kvačalova 2, 011 40 Žilina)

**c)**názov súťaže: „Upratovanie vozidiel MHD a priestorov Dopravného podniku mesta Žiliny s.r.o.“

**d)**označenie: 1. časť: Upratovanie priestorov

**1)**Navrhovateľ predloží doklad – **Opis a technická špecifikácia predmetu súťaže pre 1. časť (Upratovanie priestorov).** Tento dokument je **Prílohou A** Výzvy na Obchodnú verejnú súťaž. Navrhovateľ vyplní v závere dokumentu všetky požadované údaje a tento podpisom potvrdený dokument predkladá vyhlasovateľovi súťaže ako originál vyhotovený v listinnej forme. Tento dokument je zároveň Prílohou A návrhu Zmluvy o poskytovaní služieb pre časť Upratovanie priestorov. V návrhu sa predkladá v počte 1 ks.

**2)**Navrhovateľ predloží doklad – **Identifikačné údaje navrhovateľa a návrh na plnenie kritérií.** Tento dokument je **Prílohou č. 1P** Výzvy na Obchodnú verejnú súťaž. Navrhovateľ vyplní naprieč dokumentom všetky požadované údaje podľa predtlače, k Prílohe č. 1P pripojí v listinnej forme vyhotovené a podľa predtlače vyplnené Tabuľky č. 1 až 4 (zoznam tabuliek je uvedený v Prílohe č. 1P) a tento podpisom potvrdený kompletný dokument Prílohy č. 1P predkladá vyhlasovateľovi súťaže ako originál vyhotovený v listinnej forme. Tento dokument je zároveň Prílohou č. 1P návrhu Zmluvy o poskytovaní služieb pre časť Upratovanie priestorov. V návrhu sa predkladá v počte 1 ks.

Vyhlasovateľ upozorňuje navrhovateľov, že vyššie uvedené vyplnené tabuľky č. 1 až 4 sa do súťaže predkladajú okrem listinnej formy aj v elektronickej forme (vo formáte EXCEL) na nosiči CD resp. DVD.

**3)Preukázanie splnenia podmienok účasti osobného postavenia:**

Navrhovateľ musí spĺňať podmienky účasti týkajúce sa osobného postavenia podľa § 32 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len zákon o verejnom obstarávaní) spôsobom podľa § 32 alebo § 152 zákona o verejnom obstarávaní.

Podľa § 32 ods. 3 zákona o verejnom obstarávaní obstarávateľ ako vyhlasovateľ súťaže uvádza, že je organizáciou, ktorá má v zmysle zákona č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov /zákon proti byrokracii/ v znení zákona č. 221/2019 Z. z. udelené oprávnenie získavať údaje z informačného systému verejnej správy za účelom ich použitia v procese vyhodnocovania splnenia nasledovných podmienok účasti osobného postavenia uchádzačov alebo záujemcov so sídlom v Slovenskej republike:

-podmienka účasti podľa § 32 ods. 1 písm. b) – obstarávateľ môže získať potvrdenie Sociálnej poisťovne podľa § 32 ods. 2 písm. b) okrem potvrdení zdravotných poisťovní, ktoré obstarávateľ nemôže získať na základe udelených oprávnení;

-podmienka účasti podľa § 32 ods. 1 písm. c) – obstarávateľ môže získať potvrdenia podľa § 32 ods. 2 písm. c);

-podmienka účasti podľa § 32 ods. 1 písm. e) – obstarávateľ môže získať doklad podľa § 32 ods. 2 písm. e).

Obstarávateľ ako vyhlasovateľ súťaže zároveň uvádza, že na základe udeleného prístupu do informačného systému verejnej správy nemá udelené iné oprávnenia (ako vyššie uvedené), ktoré by mu umožňovali získať a použiť údaje z informačného systému verejnej správy za účelom vyhodnocovania splnenia podmienok účasti osobného postavenia uchádzačov alebo záujemcov so sídlom v Slovenskej republike.

Navrhovateľ predkladá do súťaže doklady preukazujúce splnenie podmienok účasti osobného postavenia v listinnej forme ako originály alebo ich úradne overené kópie, ak nie je ustanovené inak.

Navrhovateľ môže na účely tejto súťaže predbežne nahradiť doklady určené vyhlasovateľom v bode III.3) Výzvy na preukázanie splnenia podmienok účasti osobného postavenia čestným vyhlásením v ktorom navrhovateľ uvedie, že spĺňa všetky podmienky účasti osobného postavenia určené v bode III.3) Výzvy na súťaž. Čestné vyhlásenie vyhotovené ako originál v listinnej forme predložené do súťaže musí byť za navrhovateľa podpísané oprávnenou osobou v zmysle informácií uvedených vo Výpise z obchodného resp. živnostenského registra. V prípade, že navrhovateľ bude v rámci príslušnej časti súťaže vyhodnotený ako úspešný navrhovateľ, vyhlasovateľ písomne (e-mailom) vyzve tohto navrhovateľa o predloženie originálov dokladov resp. ich úradne overených kópií v zmysle bodu III.3) Výzvy, ktoré nahradil čestným vyhlásením a to s určením doručenia dokladov vyhlasovateľovi v lehote do 5 pracovných dní od odoslania výzvy navrhovateľovi. V prípade nepredloženia dokladov nahradených čestným vyhlásením v určenej lehote vyhlasovateľ vylúči navrhovateľa z predmetnej súťaže.

Na účely predmetnej súťaže sa Jednotný európsky dokument (JED) neuplatňuje.

**Upozornenie:** Ak navrhovateľ predkladá samostatné návrhy na obidve časti súťaže a pokiaľ navrhovateľ doklady podľa bodu III.3) Výzvy na súťaž predložil ako súčasť svojho návrhu na 2. časť súťaže (Upratovanie vozidiel MHD), v takom prípade ich navrhovateľ už nemusí duplicitne predkladať aj ako súčasť dokumentov do 1. časti súťaže (Upratovanie priestorov).

Preukázanie oprávnenosti poskytovať službu pre konkrétnu časť súťaže podľa podmienky účasti osobného postavenia § 32 ods. 1 písm. e) zákona o verejnom obstarávaní týmto upozornením nie je dotknutá.

**4)**Navrhovateľ predloží doklad - **Čestné vyhlásenie**. Navrhovateľ na tento účel použije **Prílohu č. 2P** tejto Výzvy. Navrhovateľ v Prílohe č. 2P vyplní údaje o obchodnom mene (názve) navrhovateľa, uvedie adresu svojho sídla (miesta podnikania), uvedie svoje IČO. Navrhovateľ uvádza všetky tieto údaje v súlade s údajmi uvedenými v obchodnom, resp. živnostenskom registri. Navrhovateľ nakoniec uvedie v dokumente miesto a dátum vyhotovenia dokumentu, v dokumente sa uvedie meno a priezvisko osoby za navrhovateľa, ktorá dokument podpíše. Vhodné je potvrdiť dokument pečiatkou organizácie navrhovateľa.

Navrhovateľ dokument predkladá ako originál vyhotovený v listinnej forme. V návrhu sa predkladá v počte 1 ks.

**5)**Navrhovateľ predloží doklad – **Zoznam poskytnutých služieb.**

Tento dokument je **Prílohou č. 3P** tejto Výzvy.

Navrhovateľ ako súčasť návrhu predloží zoznam poskytnutých služieb za predchádzajúce tri roky od vyhlásenia verejného obstarávania *(t.j. od zverejnenia Výzvy na Obchodnú verejnú súťaž na webovom sídle vyhlasovateľa www.dpmz.sk v sekcii verejné obstarávanie/obchodné verejné súťaže)* s uvedením cien, lehôt dodania /poskytnutia služieb/ a odberateľov. Dokladom je referencia, ak odberateľom bol verejný obstarávateľ alebo obstarávateľ podľa zákona č. 343/2015 Z. z.

Na účely tejto Obchodnej verejnej súťaže: navrhovateľ v dokumente Prílohy č. 3P uvedie stručnú identifikáciu poskytnutých služieb rovnakého alebo podobného charakteru, resp. druhu a zložitosti, ako je predmet súťaže uvedený v 1. časti (Upratovanie priestorov), opísaný a špecifikovaný v Prílohe A Výzvy na súťaž. Za predmet rovnakého alebo podobného charakteru, resp. druhu a zložitosti sa považuje upratovanie kancelárskych priestorov a chodieb, sanitárnych miestností a vybavenia, technologických miestnosti, kotolní, servisných dielní, autoopravovní, klientskych centier, výrobných hál. Na predmet rovnakého alebo podobného druhu a zložitosti, resp. podobného charakteru vyhlasovateľ umožňuje ekvivalent priestoru.

V dokumente Prílohy č. 3P navrhovateľ tiež uvedie identifikačné údaje odberateľov služieb (obchodné meno, adresa sídla, kontaktná e-mailová adresa), lehotu dodania tovaru v požadovanej štruktúre uvedenej v Prílohe č. 3P a uvedie cenu zmluvného plnenia v EUR bez DPH za poskytnuté služby. Súhrnná hodnota uvedených poskytnutých služieb v EUR bez DPH uvedená v stĺpci č. 4 tabuľky za 1. časť predmetu súťaže (Upratovanie priestorov) musí byť vyššia ako suma predpokladanej hodnoty predmetu Obchodnej verejnej súťaže pre 1. časť, ktorá je 61 928,00 EUR bez DPH.

Navrhovateľ vyplní v dokumente Prílohy č. 3P všetky požadované údaje a tento podpísaný dokument predkladá vyhlasovateľovi súťaže vyhotovený v listinnej forme (v originálnom vyhotovení). V návrhu sa predkladá v počte 1 ks.

**6)**Navrhovateľ predloží doklad – **návrh Zmluvy o poskytovaní služieb** (č. 37/2021). Navrhovateľ použije **Prílohu č. 4P** tejto Výzvy, ktorej obsahom je návrh obchodno-zmluvných podmienok. Do návrhu zmluvy navrhovateľ vpíše všetky potrebné údaje podľa predtlače (miesta vyznačené žltým podfarbením textu). Pri uvádzaní údajov o Poskytovateľovi v Článku I Zmluvné strany navrhovateľ uvádza tieto údaje v takej štruktúre a v poradí, aká je uvedená aj u Objednávateľa. Navrhovateľ nesmie meniť/dopĺňať text ustanovení v zmluve (Článok I až Článok XII) mimo vyznačených miest žltým podfarbením. Po doplnení požadovaných údajov v zmluve navrhovateľ odstráni žlté podfarbenie textu.

Návrh zmluvy sa predkladá vyhlasovateľovi súťaže ako originál vyhotovený v listinnej forme a v počte 1 ks.

Návrh zmluvy musí byť potvrdený podpisom osoby, ktorá je oprávnená podpisovať dokumenty za subjekt v zmysle informácií uvedených vo Výpise z obchodného registra, živnostenského registra a pod. V prípade, že návrh zmluvy pre 1. časť predmetu súťaže podpíše iná osoba, musí byť vyhlasovateľovi do súťaže zároveň predložené splnomocnenie od oprávnenej osoby na tento úkon, vyhotovené v listinnej forme s úradne overeným podpisom (vyhotovené ako originál resp. ako úradne overená kópia originálu).

Návrh Zmluvy o poskytovaní služieb (pre 1. časť Upratovanie priestorov) obsahuje nasledovné prílohy:

-Príloha A Výzvy na súťaž

-Príloha č. 1P Výzvy na súťaž

Záznam z týždennej kontroly

Protokol o odovzdaní prác

Navrhovateľ do súťaže predkladá tieto prílohy v listinnej forme (ak nie je vo Výzve uvedené inak) iba v počte 1 ks z každej, t.j. nie duplicitne.

Vyhlasovateľ uvádza, že Záznam z týždennej kontroly je **Prílohou č. 5P** Výzvy na súťaž.

Vyhlasovateľ uvádza, že Protokol o odovzdaní prác je **Prílohou č. 6P** Výzvy na súťaž.

Reklamačný protokol, ktorý sa uvádza naprieč Zmluvou o poskytovaní služieb, vyhotoví a predkladá v priebehu uzavretého zmluvného vzťahu (ak bude relevantné) vyhlasovateľ súťaže, t.j. objednávateľ.

**7)**Vyhlasovateľ požaduje, aby navrhovateľ preukázal, že bude schopný bezproblémovo plniť predmet súťaže opísaný a špecifikovaný v Prílohe A Výzvy na súťaž počas celej doby platnosti zmluvy, preto navrhovateľ predloží dokumenty (postačujú kópie originálov bez úradného overenia), ktoré budú priložené k návrhu, a to:

**a)Právnické osoby:** účtovná závierka zostavená **k 31.12.2019 a 31.12.2020** zložená zo súvahy a výkazu ziskov a strát.

Vyhlasovateľ bude v návrhu právnickej osoby posudzovať vykazovanú kladnú hodnotu vlastného imania (zistenú z účtovnej závierky za uvedené účtovné obdobia),

**b)Fyzické osoby:** výkaz o príjmoch a výdavkoch a výkaz o majetku a záväzkoch **k 31.12.2019 a 31.12.2020**:

Vyhlasovateľ bude v návrhu fyzickej osoby posudzovať vykazovaný kladný rozdiel majetku a záväzkov.

Pokiaľ sú požadované ekonomické informácie uverejnené v informačných systémoch štátnej správy a sú verejne dostupné, navrhovateľ na samostatnom formulári (formulár v listinnej forme navrhovateľ predkladá do súťaže ako súčasť svojho návrhu) písomne oznámi vyhlasovateľovi túto skutočnosť a uvedie zdroj zverejnených informácií (webovú adresu, na ktorej sú požadované informácie zverejnené a k dispozícii). V takom prípade pre splnenie podmienky/požiadavky podľa tohto bodu Výzvy platí, že navrhovateľ doklady podľa bodov a) a b) vyššie v návrhu v listinnej forme nepredkladá.

**Upozornenie:** Ak navrhovateľ predkladá samostatné návrhy na obidve časti súťaže a pokiaľ navrhovateľ doklady podľa tohto bodu Výzvy na súťaž predložil ako súčasť svojho návrhu na 2. časť súťaže (Upratovanie vozidiel MHD), v takom prípade ich navrhovateľ už nemusí duplicitne predkladať aj ako súčasť dokumentov do 1. časti súťaže (Upratovanie priestorov).

Pokyny k predkladaniu dokumentov – platné pre 2. časť predmetu súťaže (Upratovanie vozidiel MHD):

Navrhovateľ predkladá dokumenty uvedené nižšie v samostatnom nepriehľadnom uzatvorenom obale, ktorý na povrchu obsahuje informácie:

**a)**identifikačné údaje navrhovateľa (obchodný názov/meno, adresa sídla)

**b)**identifikačné údaje vyhlasovateľa súťaže (Dopravný podnik mesta Žiliny s.r.o., Kvačalova 2, 011 40 Žilina)

**c)**názov súťaže: „Upratovanie vozidiel MHD a priestorov Dopravného podniku mesta Žiliny s.r.o.“

**d)**označenie: 2. časť: Upratovanie vozidiel MHD

**1)**Navrhovateľ predloží doklad – **Opis a technická špecifikácia predmetu súťaže pre 2. časť (Upratovanie vozidiel MHD).** Tento dokument je **Prílohou B** Výzvy na Obchodnú verejnú súťaž. Navrhovateľ vyplní v závere dokumentu všetky požadované údaje a tento podpisom potvrdený dokument predkladá vyhlasovateľovi súťaže ako originál vyhotovený v listinnej forme. Tento dokument je zároveň Prílohou B návrhu Zmluvy o poskytovaní služieb pre časť Upratovanie vozidiel MHD. V návrhu sa predkladá v počte 1 ks.

**2)**Navrhovateľ predloží doklad – **Identifikačné údaje navrhovateľa a návrh na plnenie kritérií.** Tento dokument je **Prílohou č. 1V** Výzvy na Obchodnú verejnú súťaž. Navrhovateľ vyplní naprieč dokumentom všetky požadované údaje podľa predtlače, k Prílohe č. 1V pripojí v listinnej forme vyhotovený a podľa predtlače vyplnený formulár Tabuľky č. 1 (Cenový návrh za upratovanie vozidiel MHD) a tento podpisom potvrdený kompletný dokument Prílohy č. 1V predkladá vyhlasovateľovi súťaže ako originál vyhotovený v listinnej forme. Tento dokument je zároveň Prílohou č. 1V návrhu Zmluvy o poskytovaní služieb pre časť Upratovanie vozidiel MHD. V návrhu sa predkladá v počte 1 ks.

Vyhlasovateľ upozorňuje navrhovateľov, že vyššie uvedený formulár Tabuľky č. 1 (Cenový návrh za upratovanie vozidiel MHD) sa do súťaže predkladá okrem listinnej formy aj v elektronickej forme (vo formáte EXCEL) na nosiči CD resp. DVD.

**3)Preukázanie splnenia podmienok účasti osobného postavenia:**

Navrhovateľ musí spĺňať podmienky účasti týkajúce sa osobného postavenia podľa § 32 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len zákon o verejnom obstarávaní) spôsobom podľa § 32 alebo § 152 zákona o verejnom obstarávaní.

Podľa § 32 ods. 3 zákona o verejnom obstarávaní obstarávateľ ako vyhlasovateľ súťaže uvádza, že je organizáciou, ktorá má v zmysle zákona č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov /zákon proti byrokracii/ v znení zákona č. 221/2019 Z. z. udelené oprávnenie získavať údaje z informačného systému verejnej správy za účelom ich použitia v procese vyhodnocovania splnenia nasledovných podmienok účasti osobného postavenia uchádzačov alebo záujemcov so sídlom v Slovenskej republike:

-podmienka účasti podľa § 32 ods. 1 písm. b) – obstarávateľ môže získať potvrdenie Sociálnej poisťovne podľa § 32 ods. 2 písm. b) okrem potvrdení zdravotných poisťovní, ktoré obstarávateľ nemôže získať na základe udelených oprávnení;

-podmienka účasti podľa § 32 ods. 1 písm. c) – obstarávateľ môže získať potvrdenia podľa § 32 ods. 2 písm. c);

-podmienka účasti podľa § 32 ods. 1 písm. e) – obstarávateľ môže získať doklad podľa § 32 ods. 2 písm. e).

Obstarávateľ ako vyhlasovateľ súťaže zároveň uvádza, že na základe udeleného prístupu do informačného systému verejnej správy nemá udelené iné oprávnenia (ako vyššie uvedené), ktoré by mu umožňovali získať a použiť údaje z informačného systému verejnej správy za účelom vyhodnocovania splnenia podmienok účasti osobného postavenia uchádzačov alebo záujemcov so sídlom v Slovenskej republike.

Navrhovateľ predkladá do súťaže doklady preukazujúce splnenie podmienok účasti osobného postavenia v listinnej forme ako originály alebo ich úradne overené kópie, ak nie je ustanovené inak.

Navrhovateľ môže na účely tejto súťaže predbežne nahradiť doklady určené vyhlasovateľom v bode III.3) Výzvy na preukázanie splnenia podmienok účasti osobného postavenia čestným vyhlásením v ktorom navrhovateľ uvedie, že spĺňa všetky podmienky účasti osobného postavenia určené v bode III.3) Výzvy na súťaž. Čestné vyhlásenie vyhotovené ako originál v listinnej forme predložené do súťaže musí byť za navrhovateľa podpísané oprávnenou osobou v zmysle informácií uvedených vo Výpise z obchodného resp. živnostenského registra. V prípade, že navrhovateľ bude v rámci príslušnej časti súťaže vyhodnotený ako úspešný navrhovateľ, vyhlasovateľ písomne (e-mailom) vyzve tohto navrhovateľa o predloženie originálov dokladov resp. ich úradne overených kópií v zmysle bodu III.3) Výzvy, ktoré nahradil čestným vyhlásením a to s určením doručenia dokladov vyhlasovateľovi v lehote do 5 pracovných dní od odoslania výzvy navrhovateľovi. V prípade nepredloženia dokladov nahradených čestným vyhlásením v určenej lehote vyhlasovateľ vylúči navrhovateľa z predmetnej súťaže.

Na účely predmetnej súťaže sa Jednotný európsky dokument (JED) neuplatňuje.

**Upozornenie:** Ak navrhovateľ predkladá samostatné návrhy na obidve časti súťaže a pokiaľ navrhovateľ doklady podľa bodu III.3) Výzvy na súťaž predložil ako súčasť svojho návrhu na 1. časť súťaže (Upratovanie priestorov), v takom prípade ich navrhovateľ už nemusí duplicitne predkladať aj ako súčasť dokumentov do 2. časti súťaže (Upratovanie vozidiel MHD).

Preukázanie oprávnenosti poskytovať službu pre konkrétnu časť súťaže podľa podmienky účasti osobného postavenia § 32 ods. 1 písm. e) zákona o verejnom obstarávaní týmto upozornením nie je dotknutá.

**4)**Navrhovateľ predloží doklad - **Čestné vyhlásenie**. Navrhovateľ na tento účel použije **Prílohu č. 2V** tejto Výzvy. Navrhovateľ v Prílohe č. 2V vyplní údaje o obchodnom mene (názve) navrhovateľa, uvedie adresu svojho sídla (miesta podnikania), uvedie svoje IČO. Navrhovateľ uvádza všetky tieto údaje v súlade s údajmi uvedenými v obchodnom, resp. živnostenskom registri. Navrhovateľ nakoniec uvedie v dokumente miesto a dátum vyhotovenia dokumentu, v dokumente sa uvedie meno a priezvisko osoby za navrhovateľa, ktorá dokument podpíše. Vhodné je potvrdiť dokument pečiatkou organizácie navrhovateľa.

Navrhovateľ dokument predkladá ako originál vyhotovený v listinnej forme. V návrhu sa predkladá v počte 1 ks.

**5)**Navrhovateľ predloží doklad – **Zoznam poskytnutých služieb.**

Tento dokument je **Prílohou č. 3V** tejto Výzvy.

Navrhovateľ ako súčasť návrhu predloží zoznam poskytnutých služieb za predchádzajúce tri roky od vyhlásenia verejného obstarávania *(t.j. od zverejnenia Výzvy na Obchodnú verejnú súťaž na webovom sídle vyhlasovateľa www.dpmz.sk v sekcii verejné obstarávanie/obchodné verejné súťaže)* s uvedením cien, lehôt dodania /poskytnutia služieb/ a odberateľov. Dokladom je referencia, ak odberateľom bol verejný obstarávateľ alebo obstarávateľ podľa zákona č. 343/2015 Z. z.

Na účely tejto Obchodnej verejnej súťaže: navrhovateľ v dokumente Prílohy č. 3V uvedie stručnú identifikáciu poskytnutých služieb rovnakého alebo podobného charakteru, resp. druhu a zložitosti, ako je predmet súťaže uvedený v 2. časti (Upratovanie vozidiel MHD), opísaný a špecifikovaný v prílohe B Výzvy na súťaž. Za predmet rovnakého alebo podobného charakteru, resp. druhu a zložitosti sa na účely 2. časti tejto súťaže budú akceptovať aj poskytnuté upratovacie služby opísané a špecifikované v Prílohe A  1. časti predmetu súťaže (Upratovanie priestorov) a to napr. upratovanie kancelárskych priestorov a chodieb, sanitárnych miestností a vybavenia, technologických miestnosti, kotolní, servisných dielní, autoopravovní, klientskych centier, výrobných hál. Na predmet rovnakého alebo podobného druhu a zložitosti, resp. podobného charakteru vyhlasovateľ umožňuje ekvivalent priestoru.

V dokumente Prílohy č. 3V navrhovateľ tiež uvedie identifikačné údaje odberateľov služieb (obchodné meno, adresa sídla, kontaktná e-mailová adresa), lehotu dodania tovaru v požadovanej štruktúre uvedenej v Prílohe č. 3V a uvedie cenu zmluvného plnenia v EUR bez DPH za poskytnuté služby. Súhrnná hodnota uvedených poskytnutých služieb v EUR bez DPH uvedená v stĺpci č. 4 tabuľky musí byť vyššia ako suma predpokladanej hodnoty predmetu Obchodnej verejnej súťaže pre 2. časť, ktorá je 119 100,00 EUR bez DPH.

Navrhovateľ vyplní v dokumente Prílohy č. 3V všetky požadované údaje a tento podpísaný dokument predkladá vyhlasovateľovi súťaže vyhotovený v listinnej forme (v originálnom vyhotovení). V návrhu sa predkladá v počte 1 ks.

**6)**Navrhovateľ predloží doklad – **návrh Zmluvy o poskytovaní služieb** (č. 36/2021). Navrhovateľ použije **Prílohu č. 4V** tejto Výzvy, ktorej obsahom je návrh obchodno-zmluvných podmienok. Do návrhu zmluvy navrhovateľ vpíše všetky potrebné údaje podľa predtlače (miesta vyznačené žltým podfarbením textu). Pri uvádzaní údajov o Poskytovateľovi v Článku I Zmluvné strany navrhovateľ uvádza tieto údaje v takej štruktúre a v poradí, aká je uvedená aj u Objednávateľa. Navrhovateľ nesmie meniť/dopĺňať text ustanovení v zmluve (Článok I až Článok XII) mimo vyznačených miest žltým podfarbením. Po doplnení požadovaných údajov v zmluve navrhovateľ odstráni žlté podfarbenie textu.

Návrh zmluvy sa predkladá vyhlasovateľovi súťaže ako originál vyhotovený v listinnej forme a v počte 1 ks.

Návrh zmluvy musí byť potvrdený podpisom osoby, ktorá je oprávnená podpisovať dokumenty za subjekt v zmysle informácií uvedených vo Výpise z obchodného registra, živnostenského registra a pod. V prípade, že návrh zmluvy pre 2. časť predmetu súťaže podpíše iná osoba, musí byť vyhlasovateľovi do súťaže zároveň predložené splnomocnenie od oprávnenej osoby na tento úkon, vyhotovené v listinnej forme s úradne overeným podpisom (vyhotovené ako originál resp. ako úradne overená kópia originálu).

Návrh Zmluvy o poskytovaní služieb (pre 2. časť Upratovanie vozidiel MHD) obsahuje nasledovné prílohy:

-Príloha B Výzvy na súťaž

-Príloha č. 1V Výzvy na súťaž

Protokol o vykonaní prác

Reklamačný protokol

Navrhovateľ do súťaže predkladá tieto prílohy v listinnej forme (ak nie je vo Výzve uvedené inak) iba v počte 1 ks z každej, t.j. nie duplicitne.

Vyhlasovateľ uvádza, že Záznam z týždennej kontroly je **Prílohou č. 5P** Výzvy na súťaž.

Vyhlasovateľ uvádza, že Protokol o odovzdaní prác je **Prílohou č. 6P** Výzvy na súťaž.

Reklamačný protokol, ktorý sa uvádza naprieč Zmluvou o poskytovaní služieb, vyhotoví a predkladá v priebehu uzavretého zmluvného vzťahu (ak bude relevantné) vyhlasovateľ súťaže, t.j. objednávateľ.

**7)**Navrhovateľ predloží ako súčasť svojho návrhu Zmluvy o poskytovaní služieb (časť: Upratovanie vozidiel MHD) dokument s názvom **Protokol o vykonaní prác**. Návrh znenia tohto dokumentu vyhotoví navrhovateľ. Tento dokument nesmie byť po obsahovej stránke v rozpore s podmienkami/požiadavkami uvedenými vo Výzve na súťaž a v jej prílohách. Zároveň nesmie svojím obsahom nijakým spôsobom znevýhodňovať vyhlasovateľa súťaže (objednávateľa).

**8)**Navrhovateľ predloží ako súčasť svojho návrhu Zmluvy o poskytovaní služieb (časť: Upratovanie vozidiel MHD) dokument s názvom **Reklamačný protokol**. Návrh znenia tohto dokumentu vyhotoví navrhovateľ. Tento dokument nesmie byť po obsahovej stránke v rozpore s podmienkami/požiadavkami uvedenými vo Výzve na súťaž a v jej prílohách. Zároveň nesmie svojím obsahom nijakým spôsobom znevýhodňovať vyhlasovateľa súťaže (objednávateľa).

**9)**Vyhlasovateľ požaduje, aby navrhovateľ preukázal, že bude schopný bezproblémovo plniť predmet súťaže opísaný a špecifikovaný v Prílohe B Výzvy na súťaž počas celej doby platnosti zmluvy, preto navrhovateľ predloží dokumenty (postačujú kópie originálov bez úradného overenia), ktoré budú priložené k návrhu, a to:

**a)Právnické osoby:** účtovná závierka zostavená **k 31.12.2019 a 31.12.2020** zložená zo súvahy a výkazu ziskov a strát.

Vyhlasovateľ bude v návrhu právnickej osoby posudzovať vykazovanú kladnú hodnotu vlastného imania (zistenú z účtovnej závierky za uvedené účtovné obdobia),

**b)Fyzické osoby:** výkaz o príjmoch a výdavkoch a výkaz o majetku a záväzkoch **k 31.12.2019 a 31.12.2020**:

Vyhlasovateľ bude v návrhu fyzickej osoby posudzovať vykazovaný kladný rozdiel majetku a záväzkov.

Pokiaľ sú požadované ekonomické informácie uverejnené v informačných systémoch štátnej správy a sú verejne dostupné, navrhovateľ na samostatnom formulári (formulár v listinnej forme navrhovateľ predkladá do súťaže ako súčasť svojho návrhu) písomne oznámi vyhlasovateľovi túto skutočnosť a uvedie zdroj zverejnených informácií (webovú adresu, na ktorej sú požadované informácie zverejnené a k dispozícii).. V takom prípade pre splnenie podmienky/požiadavky podľa tohto bodu Výzvy platí, že navrhovateľ doklady podľa bodov a) a b) vyššie v návrhu v listinnej forme nepredkladá.

**Upozornenie:** Ak navrhovateľ predkladá samostatné návrhy na obidve časti súťaže a pokiaľ navrhovateľ doklady podľa tohto bodu Výzvy na súťaž predložil ako súčasť svojho návrhu na 1. časť súťaže (Upratovanie priestorov), v takom prípade ich navrhovateľ už nemusí duplicitne predkladať aj ako súčasť dokumentov do 2. časti súťaže (Upratovanie vozidiel MHD).

**Upozornenie týkajúce sa predkladania dokladov podľa pokynov bodu III. Výzvy na Obchodnú verejnú súťaž (platí pre obidve časti predmetu súťaže):** Vyhlasovateľ upozorňuje hospodárske subjekty, že pokiaľ vyhlasovateľ v procese vyhodnotenia návrhov predložených do Obchodnej verejnej súťaže zistí v predloženom návrhu chýbajúci doklad a tento doklad vyhlasovateľ nedokáže zabezpečiť iným vhodným spôsobom (napr. z informačného systému verejnej správy a pod.) a ak v texte Výzvy na súťaž nie je výslovne uvedené inak, návrh navrhovateľa nebude zaradený do vyhodnotenia na základe hodnotiaceho kritéria podľa bodu V. Výzvy a bude zo súťaže vylúčený.

**IV.   Komunikácia a jazyk, v ktorom je navrhovateľ povinný predložiť návrh**

**IV.1** Návrh a tiež doklady v ňom predložené, musia byť vyhotovené v štátnom jazyku Slovenskej republiky, t.j. v slovenskom jazyku. Doklady a informácie v písomnej forme predložené v cudzom jazyku musia byť zároveň predložené v listinnej forme (ak nie je vyslovene uvedené inak) aj ako úradný preklad týchto dokladov a informácií do štátneho, t.j. do slovenského jazyka. Výnimka platí pre doklady predložené v českom jazyku. Tieto sú plne akceptované. Úradný preklad dokumentov a informácií z cudzieho jazyka do českého jazyka je akceptovaný.Vyššie uvedené platí aj pre komunikáciu medzi záujemcom/navrhovateľom a vyhlasovateľom (napr. v procese vysvetľovania a pod., ak vyslovene nie je uvedené inak).

V prípade zistenia porušenia ustanovení bodu IV.1 zo strany záujemcu/navrhovateľa si vyhlasovateľ súťaže vyhradzuje právo nezaradiť návrh takého navrhovateľa do vyhodnotenia na základe hodnotiaceho kritéria podľa bodu V. Výzvy a vylúčiť navrhovateľa zo súťaže.

**IV.2 Komunikácia a spôsob výmeny informácií:**

-vysvetľovanie informácií uvedených vo Výzve a týkajúcich sa predmetu Obchodnej verejnej súťaže: e-mailom (platí aj pre záujemcu, ktorý žiada vyhlasovateľa o vysvetlenie);

-predkladanie dokumentov tvoriacich návrh navrhovateľa do Obchodnej verejnej súťaže:

 **výhradne v listinnej forme**  (ak nie je vyslovene v texte Výzvy uvedené inak) na adresu sídla vyhlasovateľa (viď bod VI. tejto Výzvy);

-vysvetľovanie informácií uvedených v predložených dokladoch navrhovateľa: e-mailom;

-informácia o výsledku vyhodnotenia návrhov zaslaná navrhovateľom: e-mailom;

-doručenie odsúhlasenej a úspešným navrhovateľom potvrdenej Zmluvy o poskytovaní služieb určenej na uzavretie: v listinnej forme na adresu sídla vyhlasovateľa súťaže;

-komunikácia v iných veciach súvisiacich s Obchodnou verejnou súťažou: e-mailom;

V prípade nedodržania určenej formy komunikácie, t.j. spôsobu výmeny informácií a určených formátov vyhotovenia predkladaných dokumentov v návrhu si vyhlasovateľ súťaže vyhradzuje právo nezaradiť návrh navrhovateľa do vyhodnotenia na základe hodnotiaceho kritéria podľa bodu V. Výzvy a vylúčiť navrhovateľa zo súťaže.

**V. Hodnotiace kritérium**

Vyhlasovateľ bude vyhodnocovať návrhy predložené navrhovateľmi do súťaže na základe najnižšej ceny. Uvedené platí pre obidve časti predmetu súťaže. Každá časť súťaže sa bude vyhodnocovať samostatne a v každej časti súťaže môže byť úspešný iba jeden navrhovateľ.

Hodnotiace kritérium pre 1. časť súťaže: **Cena v EUR bez DPH spolu za upratovanie Priestorov č. 1 až 3** za celé obdobie platnosti zmluvy (24 mesiacov) podľa opisu a technickej špecifikácie uvedenej v Prílohe A Výzvy na súťaž.

Úspešným bude ten navrhovateľ, ktorý ponúkne, resp. navrhne najnižšiu cenu v EUR bez DPH spolu za upratovanie Priestorov č. 1 až 3 za celé obdobie platnosti zmluvy (24 mesiacov) podľa opisu a technickej špecifikácie uvedenej v Prílohe A Výzvy na súťaž.

Hodnotiace kritérium pre 2. časť súťaže: **Cena v EUR bez DPH spolu za všetky druhy úkonov upratovania vozidiel MHD** za celé obdobie platnosti zmluvy (24 mesiacov) podľa opisu a technickej špecifikácie uvedenej v Prílohe B Výzvy na súťaž.

Úspešným bude ten navrhovateľ, ktorý ponúkne, resp. navrhne najnižšiu cenu v EUR bez DPH spolu za všetky druhy úkonov upratovania vozidiel MHD za celé obdobie platnosti zmluvy (24 mesiacov) podľa opisu a technickej špecifikácie uvedenej v Prílohe B Výzvy na súťaž.

**Pokyny k stanoveniu a uvádzaniu ceny:**

Cena za predmet súťaže (v rámci príslušnej časti) musí byť stanovená v zmysle zákona Národnej Rady Slovenskej republiky (NR SR) č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov.

V prípade, ak bude v predložených Prílohách č. 1P resp. 1V (a v súvisiacich tabuľkách) chýbať ocenenie čo ich len jednej požadovanej položky, vyhlasovateľ si vyhradzuje právo nezaradiť takýto návrh do vyhodnotenia na základe hodnotiaceho kritéria a právo vylúčiť návrh zo súťaže v predmetnej časti.

Bližšie informácie sú uvedené v Prílohách č. 1P a 1V.

Vyhlasovateľ súťaže je platiteľom dane z pridanej hodnoty (DPH) podľa legislatívy Slovenskej republiky.

Ak navrhovateľ nie je platiteľom dane z pridanej hodnoty (DPH), na túto skutočnosť upozorní tiež v Prílohe č. 1P resp. v Prílohe č. 1V Výzvy na súťaž.

**VI. Forma, miesto a spôsob predkladania dokladov, ktoré tvoria návrh navrhovateľa**

Navrhovateľ predkladá doklady, ktoré sú obsahom návrhu **výhradne v listinnej forme** (ak vo Výzve nie je výslovne uvedené inak).

**1)Miesto doručenia návrhov**
Dopravný podnik mesta Žiliny s.r.o., Kvačalova 2, 011 40 Žilina

**2)Formálne náležitosti podávania návrhov**

-Ak navrhovateľ predkladá svoje návrhy na obidve časti súťaže postupuje tak, že samostatné, uzavreté, nepriehľadné obaly s dokumentmi predkladanými za príslušné časti súťaže (označené podľa pokynov v bode III. Výzvy na súťaž) vloží do spoločného nepriehľadného obalu, ktorý následne uzatvorí a povrch spoločného obalu označí informáciami:

a)identifikačné údaje navrhovateľa (obchodný názov/meno, adresa sídla)

b)identifikačné údaje vyhlasovateľa súťaže (Dopravný podnik mesta Žiliny s.r.o., Kvačalova 2, 011 40 Žilina)

c)názov súťaže: „Upratovanie vozidiel MHD a priestorov Dopravného podniku mesta Žiliny s.r.o.“

d)upozornenie: „NEOTVÁRAŤ - OBCHODNÁ VEREJNÁ SÚŤAŽ"

-Ak navrhovateľ predkladá návrh iba na jednu z častí predmetu súťaže, dokumenty tvoriace návrh vloží do nepriehľadného obale, ktorý následne uzavrie a povrch obalu označí informáciami:

a)identifikačné údaje navrhovateľa (obchodný názov/meno, adresa sídla)

b)identifikačné údaje vyhlasovateľa súťaže (Dopravný podnik mesta Žiliny s.r.o., Kvačalova 2, 011 40 Žilina)

c)názov súťaže: „Upratovanie vozidiel MHD a priestorov Dopravného podniku mesta Žiliny s.r.o.“

d)označenie časti a to buď „Upratovanie vozidiel MHD“ alebo „Upratovanie priestorov“

e)upozornenie: „NEOTVÁRAŤ - OBCHODNÁ VEREJNÁ SÚŤAŽ"

**3)Spôsob doručenia návrhov akceptovaný vyhlasovateľom**

* poštovou prepravou
* kuriérskou službou alebo ekvivalentnou doručovateľskou službou
* doručenie ponuky osobne na podateľňu vyhlasovateľa súťaže, 1. poschodie, v pracovné dni pondelok až piatok, v čase od 8,00 do 14,00 hod (11,00 – 11,30 prestávka).

Pri zásielkach doručených poštovou prepravou, prípadne kuriérskou službou alebo ekvivalentnou doručovateľskou službou, je rozhodujúci moment fyzického doručenia návrhu do dispozičnej sféry vyhlasovateľa.

Predloženie dokumentov do súťaže v inej ako v listinnej forme (ak vo Výzve nie je vyslovene uvedené inak) je v rozpore s požiadavkami vyhlasovateľa a takto doručené návrhy nebudú zaradené do vyhodnotenia na základe hodnotiaceho kritéria podľa bodu V. Výzvy a budú zo súťaže vylúčené.

**VII. Lehota na predkladanie návrhov**

**Termín: do 01.12.2021 (do 14:00 hod.)**

Návrhy predložené po uplynutí lehoty na predkladanie návrhov nebude možné zahrnúť do Obchodnej verejnej súťaže. Návrhy predložené po uplynutí lehoty na predkladanie návrhov sa vrátia navrhovateľom neotvorené.

Predložené návrhy nemožno odvolať po uplynutí lehoty na predkladanie návrhov.

Návrhy predložené v lehote na predkladanie návrhov do súťaže ostávajú archivované ako súčasť dokumentácie k predmetnej obchodnej verejnej súťaži.

Lehota na predkladanie návrhov do súťaže platí pre obidve časti predmetu súťaže.

**VIII. Lehota na vysvetľovanie**

Navrhovateľ môže požiadať vyhlasovateľa o písomné vysvetlenie podmienok zahrnutia návrhu do súťaže a to v termíne do 23.11.2021 (vrátane tohto dňa), e-mailom na adresu peter.durkovsky@dpmz.sk.

Odpoveď bude doručená e-mailom najneskôr do 25.11.2021 (vrátane tohto dňa). Otázka a odpoveď a tiež prípadné zmeny a doplnenia Výzvy budú zverejnené na webovom sídle vyhlasovateľa v sekcii verejné obstarávanie/obchodné verejné súťaže pri predmetnej súťaži. V zmysle princípov verejného obstarávania budú tieto informácie poskytnuté všetkým známym záujemcom/navrhovateľom.

Informácie vyššie platia pre obidve časti predmetu súťaže.

**IX.   Vyhodnotenie návrhov predložených do súťaže**

Po uplynutí lehoty na predkladanie návrhov do Obchodnej verejnej súťaže vyhlasovateľ predložené návrhy skontroluje a vyhodnotí, či každý navrhovateľ predložil (v zmysle pokynov uvedených pre konkrétnu časť súťaže) všetky doklady požadované vyhlasovateľom vo Výzve a či navrhovateľ splnil podmienky/požiadavky stanovené vyhlasovateľom na predmet Obchodnej verejnej súťaže.

V prípade, že navrhovateľ splnil všetky stanovené podmienky/požiadavky vo výzve a predložil všetky požadované doklady pre konkrétnu časť súťaže, bude jeho návrh vyhodnocovaný na základe hodnotiaceho kritéria, ktoré je uvedené v bode V. tejto Výzvy.

Ak počas vyhodnotenia návrhov bude relevantné, vyhlasovateľ požiada navrhovateľa o vysvetlenie predloženého návrhu a určí lehotu na doručenie vysvetlenia.

Návrhy budú vyhodnocované na základe najnižšej ceny (platí pre obidve časti predmetu súťaže).

Vyhlasovateľ súťaže bude vyhodnocovať návrhy predložené od navrhovateľov osobitne, t.j. samostatne za každú časť súťaže a to na základe hodnotiaceho kritéria, ktoré je uvedené v bode V. Výzvy na súťaž.

**Určenie úspešného navrhovateľa:**

Úspešným bude ten navrhovateľ, ktorý sa umiestni v rámci konkrétnej časti súťaže po vyhodnotení návrhov na 1. mieste v poradí, tzn. takýto navrhovateľ navrhol za konkrétnu časť súťaže spomedzi navrhovateľov najnižšiu cenu za hodnotiace kritérium.

S úspešnými navrhovateľmi v rámci jednotlivých častí súťaže uzatvorí vyhlasovateľ zmluvný vzťah.

Vyhlasovateľ bezodkladne, najneskôr však do 10.12.2021 (vrátane tohto dňa, platí pre obidve časti súťaže) po vyhodnotení návrhov oznámi informáciu o výsledku vyhodnotenia súťaže každému navrhovateľovi, ktorý predložil návrh do súťaže a ktorý splnil podmienky/požiadavky navrhovateľa uvedené vo Výzve a informáciu o výsledku vyhodnotenia súťaže , resp. jej časti zverejní na svojom webovom sídle pri konkrétnej súťaži. Ak si to situácia v priebehu vyhodnocovania návrhov vyžiada, vyhlasovateľ si vyhradzuje právo v priebehu vyhodnocovania návrhov určiť novú lehotu na oznámenie informácie o výsledku vyhodnotenia súťaže resp. jej časti a to aj opakovane. Zmena tejto lehoty bude vždy písomne oznámená všetkým navrhovateľom, ktorí splnili podmienky/požiadavky navrhovateľa uvedené vo Výzve a zverejnená bude na webovom sídle vyhlasovateľa súťaže. Vyhlasovateľ zdokumentuje priebeh súťaže a záznam uchováva v dokumentácii z Obchodnej verejnej súťaže.

 **X. Vyhradené práva vyhlasovateľa Obchodnej verejnej súťaže**

**1)**Zmeniť podmienky Obchodnej verejnej súťaže alebo túto súťaž zrušiť (resp. jej časť) v akejkoľvek fáze/etape od jej vyhlásenia po uzavretie zmluvy s úspešným navrhovateľom.

**2)**Zrušiť Obchodnú verejnú súťaž, resp. jej časť, ak bol do súťaže predložený iba jeden návrh alebo súťaž zrušiť, ak ani jeden predložený návrh nezodpovedá súťažným podmienkam.

**3)**Zrušiť Obchodnú verejnú súťaž resp. jej časť v prípade, že sa podstatne zmenili okolnosti, za ktorých bola vyhlásená a nebolo možné ich predvídať.

**4)**V rámci konkrétnej časti súťaže neprijať žiadny z návrhov v prípade doručenia návrhov s neúmerne vysokou cenou, ktorú vyhlasovateľ nemôže akceptovať alebo mu z iného dôvodu nevyhovujú.

**5)**V prípade, že navrhovateľ, ktorého návrh v rámci konkrétnej časti súťaže vyhlasovateľ vyhodnotil ako úspešný z predložených návrhov, z akéhokoľvek dôvodu písomne odmietne uzavretie zmluvného vzťahu, vyhlasovateľ môže vyzvať na uzavretie zmluvy navrhovateľa, ktorého návrh bol vyhodnotený ako druhý v poradí.

**6)**Vyhlasovateľ si vyhradzuje právo zrušiť príslušnú časť súťaže aj v prípade, ak na predmet časti súťaže (vyhodnocovaný na základe najnižšej ceny) boli predložené dva alebo viaceré návrhy s rovnakou (najnižšou) cenou v EUR bez DPH špecifikované vo výzve ako hodnotiace kritérium, ktoré sú z hľadiska posudzovania v rámci vyhodnotenia na základe hodnotiaceho kritéria zároveň najnižšie spomedzi hodnotených návrhov za konkrétnu časť súťaže.

***Upozornenie:***

-Navrhovatelia momentom predloženia svojho návrhu do súťaže akceptujú bez výhrad všetky podmienky a požiadavky vyhlasovateľa uvedené vo Výzve. Od navrhovateľa sa vyžaduje splnenie všetkých formálnych a obsahových náležitostí určených v tejto Výzve. Navrhovatelia zodpovedajú za správnosť a platnosť údajov v dokladoch, ktoré predkladajú do súťaže. V prípade, ak vyhlasovateľ súťaže zistí zo strany navrhovateľa porušenie alebo nesplnenie podmienok/požiadaviek uvedených v tejto Výzve, je vyhlasovateľ súťaže oprávnený takéhoto navrhovateľa vylúčiť zo súťaže.

-Navrhovatelia nemajú nárok na náhradu nákladov spojených s účasťou v súťaži.

**XI. Zoznam príloh Výzvy**

**Prílohy pre 1. časť súťaže (Upratovanie priestorov):**

**Príloha A:** Opis a technická špecifikácia predmetu súťaže pre 1. časť (Upratovanie priestorov)

**Príloha č. 1P:** Identifikačné údaje navrhovateľa a návrh na plnenie kritérií (vrátane Tabuliek č. 1 až 4)\_Upratovanie priestorov

Príloha č. 2P: Čestné vyhlásenie\_Upratovanie priestorov

Príloha č. 3P: Zoznam poskytnutých služieb\_Upratovanie priestorov

Príloha č. 4P: návrh Zmluvy o poskytovaní služieb\_Upratovanie priestorov

Príloha č. 5P: Záznam z týždennej kontroly\_Upratovanie priestorov

Príloha č. 6P: Protokol o odovzdaní prác\_Upratovanie priestorov

Tabuľka č. 1 až 4 k Prílohe č. 1P\_Upratovanie priestorov

**Prílohy pre 2. časť súťaže (Upratovanie vozidiel MHD):**

**Príloha B:** Opis a technická špecifikácia predmetu súťaže pre 2. časť (Upratovanie vozidiel MHD)

**Príloha č. 1V:** Identifikačné údaje navrhovateľa a návrh na plnenie kritérií (vrátane Tabuľky č. 1)\_Upratovanie vozidiel MHD

Príloha č. 2V: Čestné vyhlásenie\_Upratovanie vozidiel MHD

Príloha č. 3V: Zoznam poskytnutých služieb\_Upratovanie vozidiel MHD

Príloha č. 4V: návrh Zmluvy o poskytovaní služieb\_Upratovanie vozidiel MHD

Tabuľka č. 1 k Prílohe č. 1V\_Upratovanie vozidiel MHD

**Dátum zverejnenia výzvy na webovom sídle vyhlasovateľa:**  ...............................

Vypracoval: Ing. Peter Ďurkovský, vedúci odd. VO

Schválil: Ing. Mikuláš Kolesár, konateľ

V Žiline, 16.11.2021